ai4bharat/Pralekha huggingface dataset:
रसायन आणि खते मंत्रालय
केंद्रीय रसायन आणि खते मंत्री, डॉ. मनसुख मांडविया यांच्या अध्यक्षतेखाली राष्ट्रीय औषधनिर्माण शिक्षण आणि संशोधन संस्थेची  नियामक मंडळाची पहिली बैठक संपन्न
औषध निर्माण क्षेत्रातील सर्वांगीण संशोधन परिसंस्था मजबूत करण्याच्या सरकारच्या वचनबद्धतेचा केला पुनरुच्चार
नवी दिल्ली, 1 मार्च 2023
“औषधनिर्मिती क्षेत्राच्या शाश्वत वाढीसाठी संशोधन आणि नवोन्मेषकता आवश्यक आहेत. संशोधन आधार वाढवणे, उद्योग निर्माण आणि पायाभूत सुविधा वाढवणे याद्वारे आपले लक्ष स्वयं-निर्वाह प्रारुपाकडून नफा प्रारुपाकडे वळले पाहिजे. इतर संस्थांसह सर्वोत्कृष्ट कार्यपद्धतींच्या अंमलबजावणीसह आपल्या मनुष्यबळ कौशल्याचा वापर केला पाहिजे. तरच आपण राष्ट्रीय औषधनिर्माण शिक्षण आणि संशोधन संस्था  ही उच्च दर्जाच्या संशोधनाचे केंद्र बनवू शकू आणि देशात औषध निर्माण नवोन्मेषासाठी एक मूलभूत आधार तयार करू शकू.”
केंद्रीय रसायने आणि खते मंत्री, डॉ. मनसुख मांडविया, राष्ट्रीय औषधनिर्माण शिक्षण आणि संशोधन संस्थेच्या  पहिल्या नियामक मंडळाच्या बैठकीच्या अध्यक्षस्थानावरुन बोलत होते. राष्ट्रीय आरोग्य आणि कुटुंब कल्याण संस्था , येथे काल ही बैठक झाली. लोकसभा सदस्य रमेश बिधुरी, डॉ. मदिला गुरुमूर्ती, राज्यसभा सदस्य डॉ. राधामोहन दास अग्रवाल यावेळी उपस्थित होते. मालविया यांनी मार्गदर्शक तत्त्वे आणि संरचनांच्या कार्यक्षम अंमलबजावणीसाठी प्रत्येकाकडून सूचना मागवल्या जेणेकरून सर्व भागधारक दर्जेदार कल्पना घेऊन येतील. त्या वेगाने कार्यान्वित करता येतील.
"सरकारने, औषध निर्माण नवोन्मेष, औषध निर्माणामधील संशोधन आणि नवोन्मेषाला चालना देण्यासाठी नवीन कार्यक्रम यांसारखी विविध पावले सुरू केली आहेत असे मांडविया यांनी सांगितले. वैद्यकीय उपकरणे आणि आरोग्य तंत्रज्ञान यासारख्या विशिष्ट प्राधान्य क्षेत्रांमध्ये संशोधन आणि विकासामध्ये गुंतवणूक करण्यासाठी उद्योगांना देखील प्रोत्साहित करायला हवे. आपण एनआयपीपीईआर मार्फत स्पर्धात्मक आणि व्यावसायिकदृष्ट्या व्यवहार्य उपाय शोधले पाहिजेत. हे केवळ एनआयपीपीईआर मधीलच नव्हे तर जैवतंत्रज्ञान विभाग, वैज्ञानिक आणि औद्योगिक संशोधन विभाग, आयसीएमआर, डीआरडीओ इत्यादी संबंधित संशोधन संस्थांमध्ये मजबूत सहकार्य आणि सल्लामसलती द्वारेच होऊ शकते. या संदर्भात, समवयस्क, संशोधक यांच्यात औपचारिक आणि अनौपचारिक संवाद साधणे आवश्यक आहे असे ते म्हणाले.
संशोधन आणि विकासाच्या प्रयत्नांना चालना देण्यासाठी आणि त्यांना व्यापारीकरणासाठी अधिक बळ देण्यासाठी, संशोधन भांडाराचा विस्तार करण्याची सूचना डॉ. मांडविया यांनी केली. यामुळे संशोधकांमध्ये अधिक चांगला समन्वय निर्माण होईल आणि व्यावसायिकदृष्ट्या व्यवहार्य उत्पादनांसाठी अधिक चांगले संशोधन करण्यासाठीच्या प्रयत्नांचा समन्वय साधता येईल, असे ते म्हणाले.” एनआयपीपीईआर संशोधन पोर्टल हे सर्व एनआयपीपीईआरच्या संशोधन उपक्रमांबद्दल माहिती प्रसारित करण्यासाठी आणि इतर संशोधकांना, विशेषत: उद्योगांना संबंधित संस्थांशी संपर्क साधण्यासाठी मदत करण्यासाठी एक पाऊल आहे असे त्यांनी सांगितले. त्यांनी एनआयपीपीईआरला तरुण पिढीच्या कलागुणांचा उपयोग करून, शैक्षणिक स्वायत्ततेला चालना देऊन आणि त्यांच्या संशोधनाची उद्दिष्टे साध्य करून एक चैतन्यशील वैज्ञानिक समुदाय निर्माण करण्यासाठी प्रोत्साहित केले.
S.Thakur/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
नौवहन मंत्रालय
राष्ट्रीय सागरी वारसा संकुलासंदर्भात नौवहन मंत्रालयातर्फे मुंबईत कार्यशाळेचे आयोजन
(नवी दिल्ली, 4 सप्टेंबर 2018
सागरमाला या पथदर्शी कार्यक्रमाच्या माध्यमातून देशाला लाभलेल्या समृद्ध वारशाचे दर्शन घडविण्यासाठी नौवहन मंत्रालयातर्फे गुजरातमध्ये लोथल येथे एक संकुल उभारले जाणार आहे. या प्रस्तावित वारसा संकुलाच्या रचनेशी संबंधित प्राथमिक काम पूर्ण झाले असून सध्या तज्ञांशी चर्चा सुरू आहे. त्यासंदर्भात मुंबईतील छत्रपती शिवाजी महाराज वस्तू संग्रहालयात काल एका कार्यशाळेचे आयोजन करण्यात आले.
लोथल येथे उभारल्या जाणाऱ्या वारसा संकुलाची रचना, प्रदर्शित करायच्या वस्तू आणि इतर बाबींसंदर्भात या कार्यशाळेत प्रामुख्याने चर्चा करण्यात आली. नौवहन मंत्रालयाबरोबरच सांस्कृतिक मंत्रालय, पर्यटन मंत्रालय, नौवहन मंडळ, भारतीय पुरातत्व सर्वेक्षण आणि इतर अनेक विभागांचे अधिकारी या कार्यशाळेत सहभागी झाले.
B.Gokhale/M.Pange/P.Kor
विज्ञान आणि तंत्रज्ञान मंत्रालय
चोंदलेले नाक साफ करणारा नवा वनौषधीयुक्त फवारा मास्कवर मारला तर जीव घुसमटण्यापासून संरक्षण मिळू शकते
विविध द्रव्यांचे हे मिश्रण वायुनलिका स्वच्छ करते आणि श्लेष्मा किंवा कफ घालवून श्वासोच्छवास प्रक्रिया सुलभ करते
नवी दिल्ली, 25 एप्रिल 2020
देशभरात सध्या पसरलेल्या कोरोना महामारीच्या पार्श्वभूमीवर कोरोना संसर्गापासून बचाव करण्यासाठी सर्वांनी चेहेऱ्यावर मास्क लावावा असा सल्ला आरोग्य अधिकारी अत्यंत गांभीर्याने देत आहेत. मात्र, त्याच वेळी, दीर्घ कालावधीसाठी मास्क लावल्यामुळे वापरकर्त्यांना श्वास घेण्यास त्रास तसेच श्वसन संस्थेच्या कार्यात अडथळा निर्माण होण्यासारख्या समस्यांना तोंड द्यावे लागत आहे. या समस्येवर मात करण्यासाठी लखनौच्या एनबीआरआय अर्थात राष्ट्रीय वनस्पतीशास्त्र संशोधन संस्थेने अनेक वनौषधी द्रव्यांच्या मिश्रणातून चोंदलेले नाक मोकळे करणारा फवारा विकसित केला आहे. आयुष मंत्रालयाने आखून दिलेल्या मार्गदर्शक तत्त्वांनुसार या फवाऱ्याची निर्मिती करण्यात आली आहे.
“दीर्घकाळ मास्क वापरल्याने मास्कच्या आतील बाजूला मोठ्या प्रमाणात कार्बन-डाय-ऑक्साईड तसेच आर्द्रता जमा होते. मास्कधारक व्यक्तीने पुन्हा श्वास घेतल्यानंतर या दोन्ही गोष्टी त्या व्यक्तीच्या फुफ्फुसात प्रवेश करतात. हीच क्रिया वारंवार घडल्याने, काही कालावधीनंतर त्या व्यक्तीला श्वास घेण्यास त्रास होऊ लागतो आणि नाक चोंदले जाऊन अस्वस्थता वाटते. मात्र, एनबीआरआयच्या संशोधकांनी विकसित केलेल्या वनौषधी फवाऱ्यात चार वनस्पतींचे तैलार्क विशिष्ट प्रमाणात एकत्र केले आहेत. मास्कवर हा फवारा मारल्यानंतर वायुनलिका स्वच्छ होते आणि यातील तेलांच्या औषधी गुणधर्मामुळे श्वसनमार्गातील श्लेष्मा किंवा कफ नष्ट होतो. श्वसनमार्ग स्वच्छ झाल्यामुळे मास्कधारी व्यक्तीची श्वासोच्छवास प्रक्रिया सुलभ होते. दीर्घकाळ मास्क वापरावा लागल्यामुळे निर्माण होणारा ताण आणि घुसमट देखील या फवाऱ्याच्या वापराने दूर होते.” अशी माहिती सीएसआयआर – एनबीआरआय चे वरिष्ठ शास्त्रज्ञ आणि हा फवारा विकसित करणाऱ्या संशोधकांच्या गटाचे नेतृत्व करणारे डॉ.शरद श्रीवास्तव यांनी दिली आहे.
एनबीआरआयने या फवाऱ्याचे मोठ्या प्रमाणावर उत्पादन करण्याची योजना आखली आहे. त्यानंतर कोविड-19 शी लढा देण्यासाठी पहिल्या फळीत काम करणाऱ्या सर्वांना हे उत्पादन पुरविता येईल.
[यासंदर्भातील अधिक माहितीसाठी
डॉ.शरद श्रीवास्तव, सीएसआयआर – एनबीआरआय,
लखनौ यांच्याशी खालील ई मेल आय डी वर संपर्क साधावा :
ई मेल आयडी : sharad@nbri.res.in,sharad_ks2003@yahoo.com](B.Gokhale/S.Chitnis/D.Rane
गृह मंत्रालय
अग्निशमन दल, गृह रक्षक आणि नागरी संरक्षण विभागातल्या कर्मचाऱ्यांना 2019 या वर्षाचे राष्ट्रपती पदक घोषित
नवी दिल्ली, 24 जानेवारी 2019
आपआपल्या क्षेत्रात अतुलनीय काम करणाऱ्या 86 कर्मचाऱ्यांना प्रजासत्ताक दिवसानिमित्त राष्ट्रपती पदक घोषित झाले आहे. अग्निशमन दलातल्या 15 कर्मचाऱ्यांना राष्ट्रपती शौर्य सेवा पदकाने गौरवण्यात येईल तर, 14 कर्मचाऱ्यांना शौर्य सेवा पदकाने गौरवण्यात येईल. अतुलनीय शौर्य गाजवणाऱ्या 7 कर्मचाऱ्यांना राष्ट्रपती अग्निशमन सेवा पदक, तर विशेष कामगिरी करणाऱ्या 50 कर्मचाऱ्यांना अग्निशमन पदक जाहीर झाले आहे.
त्याशिवाय गृह रक्षक आणि नागरी संरक्षण पदकांचीही घोषणा झाली. यंदाच्या प्रजासत्ताक दिनानिमित्त 58 कर्मचाऱ्यांना या पदकाने गौरवण्यात येणार आहे. त्यापैकी 8 कर्मचाऱ्यांना अत्युच्च शौर्य पदक, तर 50 कर्मचाऱ्यांना विशेष कामगिरीसाठी सेवा पदकाने गौरवले जाईल. पदक विजेत्या कर्मचाऱ्यांची यादी बघण्यासाठी खालील लिंकवर क्लिक करा.
Click here for Annexure:
S.Tupe/R.Aghor/D. Rane
(Visitor Counter : 79
पंतप्रधान कार्यालय
नैनितालमध्ये मोटार वाहून गेल्याने झालेल्या जीवितहानीबद्दल पंतप्रधानांनी व्यक्त केले दुःख
नवी दिल्ली, 8 जुलै 2022
उत्तराखंडमधील नैनिताल येथे मोटार वाहून गेल्यामुळे झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधान कार्यालयाने ट्विट केले;
“नैनिताल जिल्ह्यात एक मोटार वाहून गेल्याने झालेल्या दुर्घटनेबद्दल दुःख झाले.या दुःखद प्रसंगी शोकाकुल कुटुंबियांप्रति माझ्या संवेदना. अडकलेल्यांना मदत करण्यासाठी बचावकार्य सुरू आहे :पंतप्रधान''S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय तटरक्षक दलाने जाखौ, गुजरात येथे 30 किलो हेरॉईनसह पाकिस्तानी जहाज ताब्यात घेतले
भारतीय तटरक्षक दलाने एटीएस गुजरातसमवेत संयुक्त कारवाई करत, पाकिस्तानी जहाज  30 किलो हेरॉईनसह ताब्यात घेतले. जहाजावरील आठ पाकिस्तानी नागरिकांना अटक करण्यात आली.
मिळालेल्या गुप्त माहितीनूसार तटरक्षक दलाने एटीएस अधिकाऱ्यांसमवेत संशयित पाकिस्तानी बोट पकडण्यासाठी सापळा रचला. एप्रिल 14-15 च्या मध्यरात्री संशयित पाकिस्तानी बोट भारतीय सागरी हद्दीत प्रवेश करत असल्याचे तटरक्षक दलाला दिसले आणि बोट ताब्यात घेतली. बोटीवरील 30 किलो हेरॉईन जप्त करण्यात आले. जप्त करण्यात आलेल्या अंमली पदार्थाची आंतरराष्ट्रीय बाजारातील किंमत सुमारे 300 कोटी रुपये एवढी आहे. प्राथमिक चौकशीनुसार ही बोट गुजरात किनाऱ्यावर उतरणार होती, असे समजले. आठ पाकिस्तानी नागरिकांसह जहाज पुढील तपासासाठी जखौ येथे आणण्यात आले आहे.
विज्ञान आणि तंत्रज्ञान मंत्रालय
आयएएएसएसटीने तयार केला कृत्रिम बुध्दीमत्ता वापरून मुखकर्करोगाचे निदान त्वरीत आणि बिनचूक करणारा संगणकीय आराखडा
कर्करोगाच्या सर्व प्रकारांपैकी पुरुषांचे 16.1% कर्करोग तर स्त्रियांचे 10.4% कर्करोग असतात मुखकर्करोग
भारत सरकारच्या विज्ञान आणि तंत्रज्ञान विभागाच्या अधिपत्याखालील गुवाहाटी येथील इन्स्टिट्यूट ऑफ अँडव्हान्स्ड स्टडी इन सायन्स अँड टेक्नॉलॉजी  या स्वायत्त संस्थेच्या शास्त्रज्ञांनी कृत्रिम बुध्दीमत्तेच्या आधारे  तर्कशास्त्रीय गणन करून मुखकर्करोगाचे  निदान आणि शक्यता वर्तवणारे साधन तयार केले आहे.
आयएएसएसटीच्या सेंन्ट्रल सायन्स आणि न्यूमरिकल विभागाच्या डॉ. लिपी बी. महंता यांच्या नेतृत्वाखालील संशोधकांनी तयार केलेल्या या आराखड्याच्या सहाय्याने अशा मुखकर्करोगाची प्रतवारी देखील करता येणे शक्य झाले आहे.
मुखकर्करोगाबाबत देशातील स्थिती सांगणारा माहितीसंच नसताना या संशोधकांनी देशातील स्थिती सांगणारा माहितीसंच सहयोगाने तयार केला.
कृत्रिम बुध्दीच्या तंत्रज्ञानाचा कुशल उपयोग करून घेत तर्कशुध्द विचार मांडत या संशोधकांनी मुखकर्करोगाची प्रतवारी करण्यात अपूर्व यश मिळविले आहे. आधी तयार केलेल्या सखोल कन्व्होल्युशन न्यूरल नेटवर्क  या विषयाच्या आधारे औपचारीक विनंती पाठवत दोन प्रकारे या विषय़ाचा अभ्यास करण्यात आला.
वर्गीकरणाचा प्रश्न सोडविण्यासाठी आधीच तयार केलेल्या अंलेक्सनेट, व्हीजीजी 16, व्हीजीजी 19 रेसनेट-50, या चार मॉडेल्सपैकी, प्रस्तावित सीएनएनसाठी फीट होणारे सर्वात योग्य मॉडेल निवडले गेले. वर्गीकरणाच्या बाबतीत रेसनेट-50 या मॉडेलने 92.15% इतका अचूकपणा दाखवला असला तरी प्रस्तावित सीएनएन प्रारुपाने कमालीचे यशस्वी काम करत 97.5% इतकी अचूकता दाखविली. हे संशोधन न्यूरल नेटवर्कच्या पत्रिकेत प्रसिध्द झाले आहे.
सध्या संशोधक त्यांची गणने चाचणीच्या ठिकाणी सहजपणे नेता येतील अशा प्रकारचे योग्य साँफ्टवेअर तयार करण्यात गुंतले आहेत.आरोग्यक्षेत्र आणि माहिती तंत्रज्ञान क्षेत्रातली सध्याची विभिन्नता लक्षात घेता हे तंत्रज्ञान आरोग्यक्षेत्रासाठी उपलब्ध असणे हे यापुढील आव्हान आहे. डॉ. महंता यांची उत्कट इच्छा आहे ,की या सर्व पायाभूत सुविधांचा उपयोग करून हे आव्हान स्विकारावे तसेच हे सॉफ्टवेअर यशस्वी, अचूक आणि वेळ वाचवणारे आहे का याची चाचपणी रुग्णालयांतून व्हावी.
कर्करोगाच्या सर्व प्रकारापैकी मुखकर्करोगाचे पुरुषांमधील प्रमाण 16.1% तर महिलांमधे 10.4% इतके असून ईशान्य भारतात हे प्रमाण लक्षणीय आहे. सुपारी आणि तंबाखूच्या सेवनामुळे तोंडाच्या पोकळीतील भागांत कर्करोग होण्याचे प्रमाण जास्त आहे.
मुखकर्करोगात, सूक्ष्मदर्शकाखाली पेशींची रचना पाहिल्यास पेशींच्या बदललेल्या रचनेवरून ,ठळकपणे वेगळे दिसणाऱ्या, मध्यम प्रकारे वेगळ्या दिसणाऱ्या, पुसटपणे दिसणाऱ्या पेशींच्या रचना ब्रॉडरच्या हिस्टोपॅथोलॉजीकल प्रणालीत हा फरक आढळून येतो. या कर्करोगात होणारे पेशींच्या रचनेतील बदल हे बरेचदा मानवी डोळ्यांना दिसून येणे दुरापास्त होते. पेशींच्या सारखेपणामुळे ह्या कर्करोगातील पेशींचे वर्गीकरण करून त्याची प्रतवारी करणे पेशीविकृतीतज्ञ डॉक्टरांनादेखील कठीण असते कृत्रिम बुध्दीमत्तेच्या तंत्रज्ञानातील विकासामुळे संगणकाच्या आधारे डिजीटल प्रतिमा तयार करणे सहजसाध्य झाले असून याचाच उपयोग करून कर्करोगावर वेळेवर, विविध प्रकारची गुणकारी उपाययोजना करणे शक्य झाले असून त्यामुळे पॅथॉलॉजिस्ट यांच्यावरील भार कमी होऊन या रोगाचा मुकाबला करता येईल.
प्रकाशन लिंक: https://doi.org/10.1016/j.neunet.2020.05.003
अधिक माहितीसाठी संपर्क- डॉ लिपी बी महंता
अर्थ मंत्रालय
परदेशी गुंतवणुकीविषयीचे नियम अधिसूचित
व्यवसायपूरक वातावरणाच्या दिशेने आणखी एक पाऊल
नवी दिल्ली, 22 ऑगस्ट 2022
परदेशी विनिमय व्यवस्थापन कायदा-फेमा 2015, कायद्यात करण्यात आलेल्या सुधारणांच्या धर्तीवर, आता, केंद्र सरकारने भारतीय रिजर्व बँकेच्या सल्ल्याने, बाहेर म्हणजेच परदेशात केल्या जाणाऱ्या गुंतवणुकीबद्दल देखील नियम तयार केले आहेत. भारतात राहणाऱ्या व्यक्तीकडून परदेशात केल्या जाणाऱ्या गुंतवणुकीचे नियमन, परदेशी विनिमय व्यवस्थापन  नियामक अधिनियम, 2004 आणि परदेशी विनिमय व्यवस्थापन  नियामक अधिनियम 2015 या दोन कायद्यांद्वारे केले जाते.
भारत सरकारने, रिझर्व बँकेशी सल्लामसलत करुन, हे नियम अधिक सुलभ करण्यासाठी, एक व्यापक अभियान हाती घेतले. त्यानुसार तयार झालेला, परदेशी विनिमय व्यवस्थापन नियम आणि परदेशी विनिमय व्यवस्थापन नियामक आराखडा, नागरिकांच्या तक्रारी आणि सूचनांसाठी सार्वजनिक देखील करण्यात आला होता. परदेशातील गुंतवणूक तसेच भारताबाहेर स्थावर मालमत्तेचे हस्तांतरण आणि व्यवहार करण्यासंबंधी याच नियमांच्या आधारावर विद्यमान नियम लागू करण्यात आले आहेत.
भारतातील व्यवसायांच्या वाढत्या/बदलत्या गरजा, तसेच, जागतिक बाजाराशी वाढता समन्वय लक्षात घेता भारतीय कॉर्पोरेट कंपन्यांनी जागतिक मूल्यसाखळीचा भाग होणे गरजेचे झाले आहे. त्यानुसार, सध्या असलेला आराखडा अधिक सुलभ करत, परदेशातील गुंतवणुकीसाठी, सुधारित नियामक आराखडा तयार करण्यात आला असून, सध्याच्या व्यावसायिक आणि आर्थिक स्थिती-गतीशी तो अनुकूल असेल, अशी व्यवस्था करण्यात आली आहे.
परदेशात थेट गुंतवणूक आणि परदेशी पोर्टफोलिओ गुंतवणुकीतील भिन्नतेबाबत स्पष्टता आणण्यात आली आहे तसेच, व्यवहारांशी संबंधित विविध परदेशी गुंतवणूक करण्यासाठी आधी जी प्रत्येक वेळी मंजूरी लागत असे, ती आता ऑटोमॅटिक म्हणजे थेट करण्यात आली आहे, यामुळे, ‘व्यवसायपूरक वातावरण’ निर्मितीला मोठे बळ मिळाले आहे.
परदेशी गुंतवणूक नियम 2022 इथे बघता येतील :
https://egazette.nic.in/WriteReadData/2022/238239.pdf
https://egazette.nic.in/WriteReadData/2022/238242.pdfN.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 194
नौवहन मंत्रालय
सर्बानंद सोनोवाल यांनी सितवे बंदरात पहिल्या भारतीय मालवाहू जहाजाचे केले स्वागत
यामुळे भारत आणि म्यानमार तसेच परिसरातील विस्तीर्ण प्रदेश यांच्यातील व्यापार संपर्क आणि लोकांमधील संबंधांना चालना मिळेल आणि सरकारच्या 'ॲक्ट ईस्ट' धोरणांतर्गत पूर्वोत्तर राज्यांच्या आर्थिक विकासाला चालना मिळण्यास मदत होईल : सर्बानंद सोनोवाल
नवी दिल्ली, 9 मे 2023
केंद्रीय बंदरे, जहाजबांधणी आणि जलमार्ग आणि आयुष मंत्री सर्बानंद सोनोवाल आणि म्यानमारचे उपपंतप्रधान तसेच केंद्रीय वाहतूक आणि दळणवळण मंत्री ॲडमिरल टिन आँग सॅन यांनी आज संयुक्तरीत्या म्यानमारच्या राखीन राज्यातील सितवे बंदराचे उद्घाटन केले. या कार्यक्रमादरम्यान तिथे पहिले भारतीय मालवाहू जहाज दाखल झाले. या जहाजाला कोलकाता येथील श्यामा प्रसाद मुखर्जी बंदरातून हिरवा झेंडा दाखवून रवाना करण्यात आले होते.
सितवे बंदर कार्यान्वित झाल्याने द्विपक्षीय तसेच प्रादेशिक व्यापार वाढेल आणि यामुळे म्यानमारच्या राखीन राज्याच्या स्थानिक अर्थव्यवस्थेला हातभार लागेल. या बंदराद्वारे प्रदान करण्यात आलेल्या वाढीव संपर्क सुविधेमुळे या प्रदेशात रोजगाराच्या संधी आणि वर्धित विकासाची शक्यता निर्माण होईल.
केंद्रीय बंदरे, जहाजबांधणी आणि जलमार्ग मंत्री सर्बानंद सोनोवाल यांनी उद्घाटन समारंभात आपल्या भाषणात भारत आणि म्यानमार, विशेषत: म्यानमारचे राखीन राज्य यांच्यातील घनिष्ठ ऐतिहासिक, सांस्कृतिक आणि आर्थिक संबंधांचा उल्लेख केला. सितवे बंदरासारख्या विकासात्मक उपक्रमांद्वारे म्यानमारच्या लोकांच्या विकासासाठी आणि समृद्धीसाठी भारताच्या दीर्घकालीन वचनबद्धतेचा त्यांनी पुनरुच्चार केला.
|
|
Sl.
|
|
Stretch
|
|
Mode
|
|
Distance
|
|

|
|
Haldia to Sittwe port in Myanmar
|
|
Shipping
|
|
539 km
|
|

|
|
Sittwe to Paletwa 
|
|
IWT
|
|
158 km
|
|

|
|
Paletwa to Indo-Myanmar Border 
|
|
Road
|
|
110 km
|
|

|
|
Indo-Myanmar Border to NH.54 
|
|
Road
|
|
100 km
सितवे बंदर हे कलादान बहु- आयामी ट्रान्झिट ट्रान्सपोर्ट प्रकल्पाचा एक भाग म्हणून विकसित करण्यात आले आहे. यासाठी भारत सरकारने अनुदान रुपात सहाय्य निधी पुरवला आहे. केएमटीटीपीचे जलमार्ग आणि रस्ते पूर्णपणे कार्यान्वित झाल्यानंतर भारताची पूर्व किनारपट्टी सितवे बंदराद्वारे ईशान्येकडील राज्यांशी जोडली जाईल.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
राष्ट्रपती कार्यालय
प्रसिद्धी पत्रक
नवी दिल्ली, 14 मे 2018
पंतप्रधानांच्या सल्ल्यानुसार राष्ट्रपतींनी खालील केंद्रीय मंत्र्यांच्या खातेवाटपातील फेरबदलाचे निर्देश दिले आहेत :-
- अरुण जेटली यांच्या प्रकृतीत सुधारणा होईपर्यंत अर्थ आणि कंपनी व्यवहार मंत्रालयाचा तात्पुरता कार्यभार पियुष गोयल यांच्याकडे सोपवण्यात आला आहे.
- माहिती आणि प्रसारण मंत्रालयाचा कार्यभार स्मृती झुबिन इराणी यांच्याकडून काढून घेण्यात आला असून, माहिती आणि प्रसारण राज्यमंत्री कर्नल राज्यवर्धन सिंग राठोड यांना या मंत्रालयाचा स्वतंत्र कार्यभार सोपवण्यात आला आहे.
- एस.एस.अहलुवालिया यांना पेयजल आणि स्वच्छता राज्यमंत्रिपदातून मुक्त करण्यात आले असून, इलेक्ट्रॉनिक्स आणि माहिती तंत्रज्ञान राज्यमंत्री पदाचा कार्यभार सोपवण्यात आला आहे.
- अल्फोन्स कन्ननथनम यांना इलेक्ट्रॉनिक्स आणि माहिती तंत्रज्ञान राज्यमंत्रिपदाच्या कार्यभारातून मुक्त करण्यात आले आहे.
B.Gokhale/S.Kane/D.Rane
(Visitor Counter : 56
संरक्षण मंत्रालय
शांतीर ऑग्रोशेना 2021 या बहुराष्ट्रीय लष्करी कवायतींचा उद्घाटन समारंभ
बांगलादेशमधल्या बंगबंधू सेनानिबास इथे 4 एप्रिल 2021 ला बहुराष्ट्रीय लष्करी कवायती शांतीर ऑग्रोशेना 2021 सुरु झाल्या. बांगलादेशचे राष्ट्रपिता बंगबंधू शेख मुजीबुर रहमान यांची जन्म शताब्दी आणि बांगलादेशच्या स्वातंत्र्याची पन्नास वर्षे साजरी करण्यासाठी या कवायती होत आहेत. भारतीय लष्कराचे 30 जणांचे पथक यामध्ये सहभागी होत असून रॉयल भूतान आर्मी,श्रीलंकेचे लष्कर यांच्यासह बांगलादेशचे लष्करही सहभागी होत आहे. 12 एप्रिल पर्यंत सुरु राहणाऱ्या या कवायतीसाठी अमेरिका, ब्रिटन,तुर्कस्तान, सौदी अरेबिया, कुवेत आणि सिंगापोर या देशांमधले लष्करी निरीक्षकही उपस्थित राहणार आहेत.
आपल्या प्रांतांत शांतता राखण्यासाठी कार्यवाही सुनिश्चित करण्या बरोबरच शेजारी राष्ट्रांमध्ये आंतर कार्यान्वयन वृद्धिंगत करण्यासाठी आणि प्रक्रिया बळकट करण्याचा या कवायतींचा उद्देश आहे. या कवायतींमध्ये सहभागी होणाऱ्या देशांची लष्करे आपले मौल्यवान अनुभव इतरांना कथन करतील.
JPS/NC/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
इलेक्ट्रॉनिक्स आणि माहिती तंत्रज्ञान मंत्रालय
नॅशनल इंटरनेट एक्स्चेंज ऑफ इंडियाच्या तीन नव्या उपक्रम/ सेवांचे इलेक्ट्रॉनिक्स आणि माहिती तंत्रज्ञान सचिव अजय प्रकाश साहनी यांनी केले उद्घाटन
इलेक्ट्रॉनिक्स आणि माहिती तंत्रज्ञान सचिव आणि नॅशनल इंटरनेट एक्स्चेंज ऑफ इंडिया चे अध्यक्ष अजय प्रकाश साहनी यांनी आज निक्सिच्या तीन अभिनव उपक्रमांचे उद्घाटन केले. आयपीव्ही 6 साठी जागृती आणि देशात स्वीकार यासाठी टेलीकम्युनीकेशन विभाग, इलेक्ट्रॉनिक्स आणि माहिती तंत्रज्ञान मंत्रालय यांच्यासह निक्सी सहाय्यक भूमिका निभावणार आहे.
या तीन नव्या उपक्रमांची तपशीलवार माहिती पुढीलप्रमाणे-
1. आयपीव्ही 6 तज्ज्ञ पॅनेल  : आयपीव्ही 6 चा स्वीकार ज्या भारतीय आस्थापनांना तांत्रिक दृष्ट्या आव्हान वाटत आहे अशांना सहाय्य करण्यासाठी आयपी गुरु हा गट आहे. आयपीव्ही 6 अनुसरण्यासाठी आवश्यक तंत्र सहाय्य करण्यासाठी एजन्सीची सेवा भाड्याने घेण्यासाठीही हा तज्ज्ञ गट मदत करणार आहे.
2.निक्सी अकादमी : आयपीव्ही 6 सारखे आणि सर्वसाधारणपणे शैक्षणिक संस्थामधून शिकवले जात नाही असे तंत्रज्ञान भारतात शिकण्यासाठी तांत्रिक आणि बिगर तांत्रिक लोकांना शिक्षण देण्यासाठी निकसी अकादमी उभारण्यात आली आहे. वापरण्यासाठी सुलभ असलेला हा मंच, नेटवर्क ऑपरेटर आणि शिक्षकांना उत्तम प्रथा, तत्वे आणि तंत्र, इंटरनेट संसाधनांचे उत्तम व्यवस्थापन आणि योग्य इंटरनेट तंत्राचा अधिक प्रभावी वापर यासाठी मदत करतो.
3. निक्सी –आयपी- निर्देशांक : निक्सीने इंटरनेट समुदायासाठी आयपीव्ही 6 निर्देशांक पोर्टल विकसित केले आहे. निक्सी –आयपी- निर्देशांक पोर्टल, भारतात आणि जगभरात आयपीव्ही 6 चा स्वीकार करण्याचा दर दर्शवेल.
निक्सी ही ना नफा तत्वावरची संस्था  2003 पासून भारतीय नागरिकांसाठी इंटरनेट पायाभूत सुविधांचा प्रसार करण्यासाठी काम करत आहे.
माहिती आणि प्रसारण मंत्रालय
‘स्वतंत्र चित्रपटकर्त्यांसाठी डिजिटल वितरण मंचाचे फायदे’ या विषयावर खुल्या मंचात चर्चा
गोवा, 27 नोव्हेंबर 2019
50 व्या इफ्फीमध्ये आज खुल्या मंचात ‘स्वतंत्र चित्रपटकर्त्यांसाठी डिजिटल वितरण मंचाचे फायदे’ या विषयावर चर्चा झाली.
चित्रपटकर्ते शाजी एन. करूण आणि राहुल ढोलकिया, प्रसिद्ध संकलक कॅरोल लिल्टन, इफ्फीचे तांत्रिक सल्लागार उज्ज्वल निरुगुडकर, वन्यजीवनावर चित्रपट करणारे एस. नल्लामुथू आणि स्वतंत्र निर्मात्या मरीना नोमुवा यांनी चर्चेत भाग घेतला. दिग्दर्शक सिराज सय्यद यांनी सूत्रसंचालन केले.
अमेरिकेतल्या मोशन पिक्सर्चच्या माजी प्रमुख कॅरोल लिल्टन यांनी डिजिटल संकलन आणि डिजिटल मंचावर चित्रपट प्रदर्शित करण्याचा तब्बल 20 वर्षांचा अनुभव आहे. या क्षेत्रात क्रांतिकारक बदल झाले असल्याचे त्यांनी सांगितले. अमेरिकेत सरकारी पाठबळ नाही भारतात मात्र महसूल निर्मितीचे अनेक मंच असल्याचा फरक त्यांनी नमूद केला.
चित्रपटकर्त्यांची नवी पिढी डिजिटल युगावर खूष असल्याचे मरीना नोमुवा यांनी सांगितले. रशियातल्या चित्रपटांबद्दल त्यांनी सांगितले.
सध्याच्या काळात सर्व सीमारेषा गळून पडल्या असून अनेक मंच उपलब्ध असल्याचे राहुल ढोलकिया यांनी सांगितले.
भारतात सांगण्यासारखे बरेच काही असून ओटीटी मंचांचा अनेक माहितीपट निर्मात्यांना उपयोग झाल्याचे एस. नल्लामुथू यांनी सांगितले. तंत्रज्ञानामुळे चित्रपट जगाच्या कुठल्याही कोपऱ्यात पोहोचवणे शक्य झाल्याचे शाजी एन. करूण यांनी सांगितले.
सध्याच्या काळात मोबाईल ही प्रचंड मोठी बाजारपेठ आहे. डिजिटल युगामुळे वितरण सुलभ झाले असून डिजिटल स्ट्रिमिंगसाठी मानके आणत असल्याचे उज्ज्वल निरगुडकर यांनी सांगितले.
B.Gokhale/S.Kakade/P.Kor
(Visitor Counter : 71
गृह मंत्रालय
राष्ट्रीय लोकसंख्या नोंदणी पुस्तिका अद्ययावत करण्यादरम्यान कोणताही दस्तावेज घेतला जाणार नाही; संबंधितांनी आपल्याला असलेली खरी माहिती द्यावी - नित्यानंद राय
नवी दिल्ली, 4 फेब्रुवारी 2020
आसाम वगळता देशातल्या विशेषत: गाव अथवा शहरातल्या लोकांची माहिती गोळा करण्यासाठी केंद्र सरकारने एप्रिल ते सप्टेंबर 2020 याकाळात लोकसंख्या नोंदणी पुस्तिका तयार करुन अद्ययावत करण्याचा निर्णय घेतला आहे.
या अंतर्गत लोकसंख्याविषयक आणि प्रत्येक कुटुंब आणि व्यक्तीबाबत इतर तपशिल घेतला जाणार आहे. या दरम्यान कोणतीही कागदपत्रे घेतली जाणार नाहीत. आधार क्रमांक देणे ऐच्छिक राहील, अशी माहिती केंद्रीय गृह राज्यमंत्री नित्यानंद राय यांनी आज लोकसभेत लेखी उत्तरात दिली.
संबंधितांनी आपल्याला असलेली खरी माहिती द्यायची आहे. ज्या राज्यांना एनपीआर संदर्भात चिंता आहे, अशा राज्यांशी केंद्र सरकार चर्चा करत आहे.
राष्ट्रीय स्तरावर राष्ट्रीय नागरिक नोंदणी पुस्तिकेबाबत अद्याप कोणताही निर्णय झाला नसल्याचे त्यांनी या उत्तरात स्पष्ट केले आहे.
R.Tidke/N.Chitale/D.Rane
(Visitor Counter : 73
आरोग्य आणि कुटुंब कल्याण मंत्रालय
डॉ. मनसुख मांडविया यांनी पूर्वेकडील 5 राज्यांबरोबर कोविड-19 संबंधी सार्वजनिक आरोग्य सज्जतेचा तसेच राष्ट्रीय कोविड-19 प्रतिबंधक लसीकरण प्रगतीचा आढावा घेतला
राज्यांना ईसीआरपी -II निधीचा पूर्ण वापर करण्याची, 15-17 वयोगटातील किशोरवयीन मुलांच्या लसीकरणाला गती देण्याची, चाचण्या वाढवण्याची तसेच वैद्यकीय पायाभूत सुविधांमध्ये वाढ आणि दूरध्वनीवरून सल्लामसलतीवर लक्ष केंद्रित करण्याची सूचना केली
“कोविड विरुद्धचा लढा हा एक संयुक्त प्रयत्न आहे आणि केंद्र आणि राज्यांची संयुक्त जबाबदारी आहे आणि मला आनंद आहे की आपण या सार्वजनिक आरोग्य आव्हानाला एकजुटीच्या भावनेने तोंड दिले”. केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज राज्यांचे आरोग्य मंत्री आणि प्रधान सचिव/अतिरिक्त मुख्य सचिव आणि ओडिशा, बिहार, छत्तीसगड, झारखंड आणि पश्चिम बंगाल या पूर्वेकडील राज्यांच्या माहिती आयुक्तांशी संवाद साधला, तेव्हा ते बोलत होते. केंद्रीय आरोग्य राज्यमंत्री डॉ. भारती प्रवीण पवार यांच्या उपस्थितीत कोविड-19 प्रतिबंध आणि व्यवस्थापनासाठी सार्वजनिक आरोग्य सज्जता आणि राष्ट्रीय कोविड-19 लसीकरण मोहिमेच्या प्रगतीचा आढावा घेण्यासाठी आभासी बैठक झाली. नीती आयोगाचे सदस्य  डॉ. व्ही के पॉल हे देखील उपस्थित होते.
डॉ. मांडविया म्हणाले की, कोविड विषाणूचा प्रकार कुठलाही असला तरी, ‘चाचणी-शोध -उपचार-लसीकरण आणि कोविड अनुरूप वर्तनाचे पालन’ हे कोविड व्यवस्थापनासाठी योग्य धोरण कायम राहील. "बहुतेक राज्यांमधील उपचाराधीन रुग्णसंख्या आणि संक्रमणाच्या दरात गेल्या दोन आठवड्यात घसरण दिसून आली आहे, तरीही आपण सतर्क  राहणे आवश्यक आहे आणि आपले प्रतिबंधात्मक उपाय कमी करू नयेत ", असे ते म्हणाले.
केंद्रीय आरोग्यमंत्र्यांनी सर्व राज्यांना विद्यमान आरोग्यसेवा पायाभूत सुविधा मजबूत करण्यासाठी आणि गरजेनुसार नवीन सुविधा तयार करण्यासाठी ईसीआरपी -II निधीचा पूर्ण आणि प्रभावी वापर करण्याच्या सूचनेचा पुनरुच्चार केला. ईसीआरपी -II अंतर्गत निधी 31 मार्च 2022 रोजी संपणार असल्याने, राज्यांना नियमितपणे प्रगतीचा आढावा घेण्याची विनंती करण्यात आली, कारण ही आरोग्यविषयक पायाभूत सुविधा केवळ सध्याच्या महामारीच्या काळातच वापरली जाणार नाही, तर भविष्यातही लोकांसाठी उपयुक्त ठरेल. त्यांनी त्यांना पीएसए प्लांट्स, द्रवरूप वैद्यकीय ऑक्सिजनचा साठा आणि एमजीपीएसची उभारणी आणि ते कार्यान्वित करण्याची आठवण करून दिली.
महामारी व्यवस्थापनासाठी लसीकरण हे एक महत्त्वाचे साधन असल्याचे सांगून डॉ. मांडविया यांनी राज्यांना सर्व पात्र लोकसंख्येचे, विशेषत: 15-17 वयोगटातील आणि ज्यांची लसीची दुसरी मात्रा घ्यायची वेळ आली आहे अशा लोकांच्या लसीकरणाला गती देण्याची सूचना केली.